section_heading: Otvaranje Tutankhamonove grobnice
paragraph_text: Iznad Tutankamonova sarkofaga navodno je stajao natpis drevne kletve kojom se upozoravalo i proklinjalo svakoga tko bi se usudio otvoriti sarkofag i uznemiriti faraonov vječni mir (Smrt će snaći one koji ometaju faraonov san), što je bio uobičajan pokušaj zaštite kraljevskih grobnica od učestalih pljačkanja. Uskoro nakon toga pokrenuo se niz događaja kojima su pojedinci i mediji tražili i pripisali neko dublje značenje. Istog dana kada je bila otvorena Tutankhamonova grobnica, egipatska kobra, simbol i zaštitnica faraona, pojela je Carterovog karnarinca. Nekoliko mjeseci kasnije umro je glavni pokrovitelj istraživanja, lord Carnarvon, a njegov je pas u Engleskoj u tom trenutku počeo zavijati i zatim je uginuo. Tri dana poslije Carnarvonove smrti, umro je i Arthur Mace, jedan od voditelja tima. Zatim je umro George Gold, koji je došao u Egipat razgledati grobnicu. Odmah sutradan je dobio visoku temperaturu i umro. Poslije su slijedili i drugi naoko bizarni i tajanstveni slučajevi smrti povezani s ljudima koji su doli u kontakt s Tutankhamonovom grobnicom, što je izazvalo medijsku pažnju i senzaciju, a kod pojedinaca i strah od tzv. faraonovog prokletstva.<ref>- Prokleststvo mumije - nationalgeographic.com